CELEX: 62011CN0475
Language: ro
Date: 2011-09-19 00:00:00
Title: Cauza C-475/11: Cerere de pronunțare a unei hotărâri preliminare introdusă de Berufsgericht für Heilberufe bei dem Verwaltungsgericht Giessen (Germania) la 19 septembrie 2011 — Procedură judiciară împotriva lui Kostas Konstantinides în materie disciplinară

3.12.2011   
            
            
               RO
            
            
               Jurnalul Oficial al Uniunii Europene
            
            
               C 355/9
            
         Cerere de pronunțare a unei hotărâri preliminare introdusă de Berufsgericht für Heilberufe bei dem Verwaltungsgericht Giessen (Germania) la 19 septembrie 2011 — Procedură judiciară împotriva lui Kostas Konstantinides în materie disciplinară
   (Cauza C-475/11)
   2011/C 355/14
   Limba de procedură: germana
   
      Instanța de trimitere
   
   Berufsgericht für Heilberufe bei dem Verwaltungsgericht Giessen
   
      Părțile din acțiunea principală
   
   
      Partea împotriva căreia a fost inițiată procedura: Kostas Konstantinides
   
      Intervenient: Landesärztekammer Hessen
   
      Întrebările preliminare
   
   
               A.
            
            
               Cu privire la articolul 5 alineatul (3) din Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale (1):
               
                           1.
                        
                        
                           Articolul 12 alineatul 1 din Codul de deontologie medicală din Hessen din 2 septembrie 1998 (Berufsordnung für die Ärtzinnen und Ärtze in Hessen, HÄBI. 1998, p. I–VIII), astfel cum a fost modificat ultima dată la 1 decembrie 2008 (HÄBI. 2009, p. 749) constituie o normă de conduită cu caracter profesional, în cazul nerespectării căreia de către prestator se poate iniția în statul gazdă o procedură disciplinară pentru abatere profesională gravă care are o legătură directă și specifică cu protecția și siguranța consumatorilor?
                        
                     
                           2.
                        
                        
                           În cazul unui răspunsul afirmativ: acest lucru este valabil și în cazul în care pentru intervenția chirurgicală efectuată de prestator (în speță: un medic) nu există în Reglementarea privind tarifele pentru serviciile medicale (Gebührenordnung für Ärzte) în vigoare în statul gazdă un cod tarifar aplicabil?
                        
                     
                           3.
                        
                        
                           Normele cu privire la publicitatea contrară eticii profesionale (articolul 27 alineatele 1 — 3 coroborat cu capitolul D punctul 13 din Codul de deontologie medicală) constituie norme de conduită cu caracter profesional, în cazul nerespectării cărora de către prestator se poate iniția în statul gazdă o procedură disciplinară pentru abatere profesională gravă care prezintă o legătură directă și specială cu protecția și siguranța consumatorilor?
                        
                     
         
               B.
            
            
               Cu privire la articolul 6 prima teză litera (a) din Directiva 2005/36/CE:
               Articolul 3 alineatele 1 și 3 din Legea Landului Hessen privind organizațiile profesionale reprezentative, exercitarea profesiei, formarea continuă și disciplina profesională a medicilor, dentiștilor, veterinarilor, farmaciștilor, psihoterapeuților psihologi și psihoterapeuților pentru copii și adolescenți [Hessisches Gesetz über die Berufsvertretungen, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Apotheker, psychologischen Psychotherapeuten und Kinder- und Jugendlichenpsychotherapeuten, în versiunea ce rezultă din Comunicarea din 7 februarie 2003 (GVBl. I p. 123), astfel cum a fost modificată ultima dată prin Legea din 24 martie 2010 (GVBl. I, p. 123)], în noua sa versiune ce rezultă din A treia lege privind modificarea Legii profesiilor medicale din 16 octombrie 2006 (GVBl. I, p. 519), adoptată în vederea transpunerii Directivei 2005/36/CE, transpune în mod corespunzător normele din Directiva 2005/36/CE, menționate anterior, în măsura în care prevede că atât codurile deontologice relevante, cât și normele privind disciplina profesională cuprinse în secțiunea a șasea a Legii profesiilor medicale sunt pe deplin aplicabile prestatorilor care își desfășoară activitatea în mod temporar pe teritoriul statului gazdă, în cadrul liberei prestări a serviciilor, consacrată la articolul 57 TFUE (fostul articol 50 CE)?
            
         
      (1)  JO L 255, p. 22, Ediție specială 05/vol. 8, p. 3